Лубеница

Лубеница или карпуз (латински:Citrullus lanatus) е растение, што потекнува од Северна Африка и се смета како вид диња. Во Европа, најголеми производители на лубеници се Македонија, Бугарија, Босна и Херцеговина и Грција. Во Македонија во 2010 година биле произведени 134.885 тони лубеници.Организација на обединетите нации за исхрана и земјоделство (FAO)  

 Агротехнички услови 
 Топлина 
Минималната температура  на земјата за ртење е од 14-16 °Ц, а оптималната температура преку 25 °Ц. Оптималната температура за раст и развивање е од 26-28 °C. При температурата пониска од 13 °C престанува цветањето, а при температура пониска од 10 °Ц престанува растот на билака. На температура пониска од 8 °Ц  доаѓа до труње и пропаѓање.

 Барања во поглед на влажноста 
Лубеницата за растење и развивање бара голема количина на вода, пред сè затоа што ствара голема вегетациона маса и многу плодови, од која произзлегува значајна количина на вода.

 Земјиште 
За одгледување на лубеници оптимално е потребно плодно, добро дренирано земјиште, со неутрална до блага и кисела реакција (pH 6,0-6,5). Погодни земјишта  за одгледување на лубениците се чернозем, ливадска црница и алувијална почва, секако добро обезбедена со хумус, структурна и исцедна.

Лубеницата како тема во уметноста и во популарната култура
Понекогаш, лубеницата се јавува како тема во одделни области на уметноста и во популарната култура:
 „Лубеница“ — песна на рускиот поет Едуард Багрицки од 1924-1928 година.Антологија руске лирике – X-XXI век. Књига II: Прва четвртина – средина XX века (авангарда и социјалистички реализам). Београд: Paidea, 2007, стр. 182-183.
 „Лубеница“ — расказ за деца на македонскиот писател Генади Болиновски.Генади Болиновски, Игра на прозорец, Скопје: Култура, Наша книга, Мисла, Македонска книга, Детска радост, 1990, стр. 11-15.
 „Лубеница“ — кус расказ на македонската писателка Сања Михајловиќ-Костадиновска од 2018 година.Сања Михајловиќ-Костадиновска, (Бес)конечни модели на расказот. Скопје: Бегемот, 2018, стр. 39-40.
 „Фенерче од тиква“ — расказ на македонскиот писател Ванчо Николески.Ванчо Николески, Чудотворен кавал, Мисла, Наша книга, Детска радост, Култура, Македонска книга, Скопје, 1993, стр. 56-61.
 „Мирисот на расечена лубеница“ — расказ на Димитар Солев.Димитар Солев, Одбрани раскази. Скопје: Мисла, 1970.
 „Пустото бостаниште“ (српски: Pusto bostanište) — расказ на српскиот писател Бранко Ќопиќ.Branko Ćopić, Parohija tužnoga đavola. Beograd: Rad, 1964.
 „Бостанџија“ — расказ на рускиот писател Михаил Шолохов од 1925 година.„Бостанџија“, во: Михаил Шолохов, Донски раскази. Култура, Скопје, 1965, стр. 25-41.
 „Лубеничар“ (англиски: Watermelon Man) — песна на американскиот џез-музичар Херби Хенкок (Herbie Hancock) од 1973 година.Discogs, Herbie Hancock ‎– Head Hunters (пристапено на 25.11.2020)

Галерија

 Наводи 

Категорија:Тикви
Категорија:Овошје
Категорија:Јадливи плодови